Loša igra, nedostatak ideje i remi protiv skromnih Finaca, kojima utakmica u smislu plasmana nije ništa značila, razbjesnili su navijače. Na odgovornost se protiva vrhušku HNS-a, ali i igrači, za koje vjeruju da ne zaslužuju nositi hrvatski dres.





Ćiro Blažević bio je u gorem stanju nego izbornik Čačić.

– Ne mogu vam ništa pričati. U šoku sam, već drugu tabletu za smirenje pijem. Kako to da me nitko nije slušao kada sam pričao da ovaj nema kompetenciju ni znanje da vodi reprezentaciju! Davno sam tvrdio da Čačića nitko neće slušati u reprezentaciji, da nije taj…

Ali nije on kriv! Kriv je Mamić koji mu je sve to omogućio. Daj budali avion i on će ga vozit’! Kako je moguće da se tako igraju s emocijama i raspoloženjem nacije!? Ma krivim ovu vladu i sve prijašnje vlade koje su ovo dopustile Mamiću! – vrištao je u očaju Miroslav Ćiro Blažević.

Nije samo Ćiro bijesan, bijesna je cijela nacija. Izdvojili smo neke komentare na društvenim mrežama.

”Ako ipak prođemo u Rusiju molim gospodina Čačića da iz moralnih razloga da otkaz, a novog izbornika da ne zove Pivarića, hitno nekog psihologa treba poslati jer kad su u klubu igraju kao lavovi a u reprezentaciji kao neke male mace, nema srca, želje, nema momčadi, možeš ti imati ekipu od milijuna i milijuna ali nikad neće moći pobijediti ekipi sa srcem, a bez koga nema bez njega se mora i može jer Hrvatska iako je mala ima puno kvalitetnih igrača”.

“Dug je put iz dupeta u glavu, naročito ako na putu stoji Mamić i kriminalna bratja!”.

“Ne priznajemo otkaz Čačiću ako ostavku ne podnesu klošari koji su ga i postavili…. Šuker i teško optuženi za kriminal Mamić…”.

“Možete mijenjati 100 izbornika, ništa se neće promijeniti dok ne smijenite sebe. Gamadi pokvarena. Žali Bože tih igrača. Da imamo savez, narod iza reprezentacije nitko boda ne bi uzeo u Hrvatskoj. Ovako se svima riga od svega”.

“A objektivno, u ovom trenutku je Hrvatska reprezentacija treći, četvrti razred europskog nogometa, zato stvarno ne razumijem ovakvo razočaranje. Pa senzacija godine bi bila da se ovakva Hrvatska dočepa SP-a”.

”Protiv Finske ne mogu, bolje ostati kod kuće i ne ići se sramotiti na Svjetsko prvenstvo”,

“Dok su neki ukazivali na totalni nered u reprezentaciji i HNS-u, nazivali ste ih kmečavcima, orjunašima i huliganima. Dobrodošli u stvarno stanje hrvatskog nogometa, sa zakašnjenjem”

”Jedino mi je Modrića žao, samo kod njega i Vide se vidi želja za igrom, ostali nisu ni za hrvatsku ligu, a ne za Barcu”

”Ovi igrači ne zaslužuju igrati s Lukom Modrićem, jednostavno on ne može sam, da bar još desetorica igrača ima veliko srce i volju kao Luka ne bi nam bilo kraja”

”Kada ode Čačić, neće se ništa promijeniti. Reprezentacija više ne predstavlja narod, niti postoji naboj koji je nekada bio. Sve je tako umjetno i lažno kao i igrači koji jedva čekaju kada će se vratiti u klubove. Potreban je restart cijelog sustava od najmlađih kategorija pa do seniora… To više nije to”

“Repka je samo preslika države”.